Izvješće o održanoj županijskoj smotri Lidrano

Županijska smotra Lidrano održana je 1. ožujka 2024. godine u Glini, a domaćin ovogodišnje smotre bila je Osnovna škola Glina.

Sama smotra održana je u Hrvatskom domu Glina gdje su nas ljubazni predstavnici domaćina ugodno ugostili. Sve sudionike smotre dočekala je topla okrjepa te su nam uručeni programi smotre. U predvorju kazališne dvorane bili su izloženi svi literarni i novinarski radovi te tiskani školski listovi koji su predloženi za državnu razinu tako da ih svi sudionici smotre mogu vidjeti. Za vrijeme izvedbe dramsko-scenskog izraza održani su okrugli stolovi za literarne, novinarske i radijske izraze te školske listove u prostoru Gradske knjižnice prema unaprijed određenom rasporedu. Sudionici okruglih stolova mogli su nakon dovršenog konzultiranja gledati skupne scenske izraze osnovnih i srednjih škola, a po dovršetku svih učeničkih nastupa sudionici smotre uputili su se prema Osnovnoj školi Glina gdje je organiziran obilan ručak. Po završetku ručka vratili smo se u Hrvatski dom Glina gdje smo prema unaprijed dogovorenom rasporedu iznosili službena izvješća o prolazu na sljedeću razinu smotre za svaki izraz.

Svi sudionici smotre bili su jako ugodno ugošćeni i dočekani s ljubaznošću. U ime Županijskog povjerenstva u sastavu Marinela Horvat, Mirela Bartolić Petrović, Tanja Vadla, Tamara Mikša te Ivona Nemeth Novak zahvaljujem Osnovnoj školi Glina na predivnom druženju te pružanju još jedne prilike da učenici Sisačko-moslavačke županije izraze svoju kreativnost.

U Petrinji, 4. ožujka 2024.

Marinela Horvat,

predsjednica Županijskog povjerenstva za školske listove